
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης της «πολεοδομικής ενότητας 4» 
του δήμου Παιανίας (Ν. Αττικής) και τροποποίηση εγκεκριμένου 


σχεδίου σε συνεχόμενη περιοχή. 1 

ΑΠΟΦΑΣΕΙΣ 

Παράταση αναστολής χορήγησης αδειών κατεδάφισης και εκτέλε¬ 
σης εργασιών κατεδάφισης για (6) έξι ακόμη μήνες σε (113) 

εκατόν δεκατρία κτίρια της πόλης της Καστοριάς. 2 

Παράταση αναστολής οικοδομικών εργασιών στον Δήμο Βουλιαγμέ¬ 
νης. 3 

Αναστολή χορήγησης οικοδομικών αδειών σε οικοδομικά τετρά¬ 
γωνα της εντός σχεδίου περιοχής Γιαννιτσών, Ν. Πέλλας. ... 4 
Παράταση αναστολής χορήγησης οικοδομικών αδειών σε Ο.Τ. 
του Δήμου Έδεσσας, Ν. Πέλλας. 5 


ΑΝΑΚΟΙΝΩΣΕΙΣ 

Περί ειδοποιήσεως για την παρακατάθεση που έγινε στο Ταμείο Παρα¬ 
καταθηκών και Δανείων για αποζημίωση ρυμοτομούμενης και 
προσκυρούμενης εκτάσεως κατά την εφαρμογή του ρυμοτομικού 


σχεδίου Ηρακλείου Αττικής, στην οδό Μακεδονίας ΟΤ 225. . . 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη ΔΠ/ΠΜ 33565/85 απόφαση του Νο¬ 
μάρχη Θεσ/κης (ΦΕΚ 601/Δ/85) . 7 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης της «πολεοδομικής ενότητας 4» 
του δήμου Παιανίας (Ν. Αττικής) και τροποποίηση εγκεκριμένου 
σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 1 (παρ. 
4), 6 (παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 1, 2, 3, 9, 
11, 29 και 70. 

3. Τις διατάξεις του Ν. 1577/85 (ΦΕΚ 210/Α) και ειδκότερα τα 
άρθρα 6 (παρ. 1), 7, 8, 9 και 16. 

4. Τις διατάξεις του Ν. 880/1979 (ΦΕΚ 58/Α) και ειδικότερα το 
άρθρο 2. 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1. 


6. Την υπ’ αριθ. 60199/2590/1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «Έγκριση Γ.Π.Σ. του δήμου 
Παιανίας (Ν. Αττικής)» (ΦΕΚ 1062/Δ/86). 

7. Την αριθ. υπ’ αριθ. 46256/1760/86 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένου τμήματος της «πολεοδομικής ενότητας 
4» του δήμου Παιανίας (Ν. Αττικής). 

8. Τις υπ’ αριθ. 270/85 και 21/86 γνωμοδοτήσεις του Δημοτικού 
Συμβουλίου Παιανίας. 

9. Την υπ’ αριθ. 22/8.5.1986 γνωμοδότηση του Συμβουλίου Χωρστα- 
ξίας. Οικισμού και Περιβάλλοντος Νομαρχιακού διαμερίσματος Ανατολικής 
Αττικής. 

10. Την υπ’ αριθ. 339/3ίχγ3(ωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

11. Την υπ’ αριθ. 48/1987 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται: α) το πολεοδομικό σχέδιο της «πολεοδομικής ενότητας ' 
4» του δήμου Παιανίας (Ν. Αττικής) ως εξής: 

I. του τμήματος της που είναι οικισμός προ του έτους 1923 και 
έχει χαρακτηρισθεί ως πυκνοδομημένο με την υπ’ αριθ. 
46256/1760/86 απόφαση του Υπουργού Περιβάλλοντος, Χωροτα¬ 
ξίας και Δημοσίων ' Εργων, σύμφωνα με τις διατάξεις των άρθρων 1 
και 2 του Ν. Δ/τος της 17.7.1923, II. των λοιπών τμημάτων της 
που είναι αραιοδομημένα και αδόμητα, καθώς και του πυκνοδομημένου 
τμήματός της εκτός σχεδίου και εκτός ορίων οικισμού προ του 1923, 
το οποίο έχει χαρακτηρισθεί πυκνοδομημένο με την προαναφερόμενη 
Υπουργική απόφαση, σύμφωνα με τις διατάξεις του Ν. 1337/83, III. 
καθορίζονται οικοδομήσιμοι χώροι, οδοί, πεζόδρομοι, κοινόχρηστοι χώ¬ 
ροι, χώροι παιδικής χαράς, ιερού ναού, χώρος πλατείας, περιφερειακού 
ιατρείου, σταθμού τραίνου, δημοτικού σχολείου, νηπιαγωγείου, χώρου 
στάθμευσης Ι.Χ. και σταθμός λεωφορείων. 

β) η τροποποίηση του ρυμοτομικού σχεδίου Παιανίας σε συνεχό¬ 
μενη περιοχή με μετατόπιση των ρυμοτομικών και οικοδομικών 
γραμμών της οριακής οδού του εγκεκριμένου σχεδίου, όπως οι 
ρυθμίσεις αυτές φαίνονται στα σχετικά χρωματισμένα δύο (2) πρω¬ 
τότυπα διαγράμματα σε κλίμακα 1:1000 που έχουν θεωρηθεί από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθ. 14721/1987 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της «πολεοδομικής ενότητας 
4» του δήμου Παιανίας της οποίας το πολεοδομικό σχέδιο εγκρίνεται 
με την παράγρ. α II του άρθρου 1 του παρόντος και καθορίζονται οι 
όροι και περιορισμοί δόμησης του πυκνοδομημένου τμήματος του οικι- 

σμού προ του έτους 1923, που επίσης το πολεοδομιχό σχέδιο εγκρίνεται 
με το άρθρο 1 παράγρ. α 1 ως ακολούθως: 

Άρθρο 3. 

Καθορίζεται Ζώνη Αγοράς Συντελεστή δόμησης (Ζ.Α.Σ.) όπως φαίνε¬ 
ται να περικλείεται με την ένδειξη Ζ.Α.Σ. στα σχετικά διαγράμματα. 

Μέσα στη Ζ.Α.Σ. για την μεταφορά συντελεστή δόμησης ορίζεται 
και δεύτερος συντελεστής 1,40 και μέγιστο ποσοστό κάλυψης 70%. 

Άρθρο 4. 

Στους οικοδομήσιμους χώρους πλην των χώρων ειδικών χρήσεων που 
καθορίζονται με το άρθρο 1 παράγρ. α επιτρέπονται οι εξής χρήσεις: 
α) κατοικία 

β) ξενώνες δυναμικού μικρότερου των 20 κλινών 
γ) μικρά εμπορικά καταστήματα εξυπηρετούντο τις καθημερινές 
ανάγκες της περιοχής (ειδών διατροφής, φαρμακεία, χαρτοπωλεία 
κ.λπ.) επιφάνειας μέχρι 50 τ.μ. σε κάθε οικόπεδο 
δ) γραφεία μέχρι 50 τ.μ. σε κάθε οικόπεδο 
ε) κτίρια εκπαίδευσης 
ζ) αθλητικές εγκαταστάσεις 
η) θρησκευτικοί χώροι 
θ) παιδικές χαρές 
ι) κτίριο κοινωνικής πρόνοιας 
κ) πολιτιστικά κτίρια 

Άρθρο 5. 

1. Στο πρόσωπο των οικοπέδων οικοδομημένων ή μη που βρίσκονται 
στην περιοχή που τροποποιείται το εγκεκριμένο σχέδιο τροποποιείται 
το προκήπιο, του πλάτους παραμένοντος τέσσερα (4) μ. 

2. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το σχέδιο επιβάλλεται προκήπιο 
πλάτους τεσσάρων (4) και δέκα (10) μέτρων σε απότμηση οικοδομικού 
τετραγώνου όπως φαίνεται στα ίδια διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων, ορίζονται κατά τομείς Γ και 
Δ, όπως φαίνονται στα ίδια διαγράμματα ως εξής: 

Α. Τομείς Γ και Δ 

1. Ελάχιστο πρόσωπο: δέκα πέντε (15) μέτρα 
Ελάχιστο εμβαδόν: χίλια (1.000) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα: 

α) τα οποία δεν δημιουργήθηκαν από κατάτμηση που έγινε κατά 
παράβαση των διατάξεων του από 22.6.1983 Π. Δ/τος «καθορισμός 
Ζώνης Οικιστικού Ελέγχου (Ζ.Ο.Ε.) και κατωτάτου ορίου κατάτμησης 
σε ολόκληρη την εκτός σχεδίου και εκτός ορίων οικισμών προϋφισταμέ- 
νων του 1923 περιοχή του Ν. Αττικής» (ΦΕΚ 284/Δ), 

β) με όποιες διαστάσεις εμφανίζονται στην οριστική πράξη εφαρ¬ 
μογής της πολεοδομικής μελέτης 


γ) τα οικόπεδα εντός των ορίων της πυκνοδομημένης περιοχής του 
οικισμού που υφίσταται προ του έτους 1923 θεωρούνται άρτια και 
οικοδομήσιμα εφόσον είχαν στις 

13.3.1981 ελάχιστο εμβαδόν τριακόσια (300) τ.μ. 

25.7.1979 ελάχιστο εμβαδόν εκατόν πενήντα (150) τ.μ. 

2.7.1968 όποιες διαστάσεις είχαν κατά την ημερομηνία αυτή. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
τ.μ. και ελάχιστη διάσταση πέντε (5) μέτρων. 

4. Μέγιστο ποσοστό κάλυψης των οικοπέδων του τομέα Γ σαράντα 
τοις εκατό (40%) της επιφάνειας τους και του τομέα Δ πενήντα τοις 
εκατό (50%) της επιφάνειας αυτών. 

5. Συντελεστής δόμησης 0,60 για τον τομέα Γ και 0,80 για τον τομέα 
Δ. 

6. Κατ’ εξαίρεση των προηγουμένων παραγράφων 4 και 5 ορίζε¬ 
ται α) συντελεστής δόμησης 1,20 και μέγιστο ποσοστό κάλυψης 
0,60 για οικόπεδα εμβαδού μικροτέρου των 150 τ.μ. εφόσον η 
συνολική επιφάνεια ορόφων δεν υπερβαίνει τα 120 τ.μ. Η εξαίρεση 
αυτή έχει εφαρμογή μόνο σε οικόπεδα που έχουν προκόψει από 
κατάτμηση μέχρι της 10.3.1982 και 

β) συντελεστής δόμησης 0,80 και μέγιστο ποσοστό κάλυψης 0,60 
για οικόπεδα εμβαδού από 150 τ.μ. μέχρι 200 τ.μ. εφόσον η συνολική 
επιφάνεια ορόφων δεν υπερβαίνει τα 120 τ.μ. 

7. Μέγιστο επιτρεπόμενο ύψος των κτιρίων επτά και μισό (7,50) μ. το 
οποίο προσαυξάνεται κατά ένα και μισό μέτρο (1,50) σε περίπτωση κατα¬ 
σκευής στέγης. 

Β. Επιπλέον των ανωτέρω και για τους δύο τομείς ισχύουν τα κάτωθι: 

1. Δεν επιτρέπεται η κατασκευή κτιρίου επί υποστηλωμάτων (ΡΙΕΟΤΙ8). 

2. Δεν επιτρέπεται οι εξώστες να έχουν μήκος μεγαλύτερο των 5 
μέτρων με ελάχιστη απόσταση μεταξύ τους 1 μέτρο. 

Άρθρο 7. 

. Οι όροι και οι περιορισμοί δόμησης του χώρου νηπιαγωγείου που καθορί¬ 
στηκε με το άρθρο 1 παράγρ. α του παρόντος, ορίζονται ως εξής: 

— Μέγιστο ποσοστό κάλυψης τριάντα τοις εκατό (30%) της επιφάνειας 
του χώρου. 

— Συντελεστής δόμησης σαράντα εκατοστά (0,40). 

— Μέγιστο επιτρεπόμενο ύψος του κτιρίου δέκα (10) μέτρα. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡ/ΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

5.Ορίζεται Ζώνη βγοράς^ΣυντεΧιοτη (ΖΑΣ1, ο Τομέας Γ 

ΑΠΟΦΑΣΕΙΣ 


Αριθ. ΟΙΚ. 23648/1554 (2) 

Παράταση αναστολής χορήγησης αδειών κατεδάφισης και εκτέλεσης 

εργασιών κατεδάφισης για (6) έξι ακόμη μήνες σε (113) εκατόν 

δεκατρία κτίρια της πόλης της Καστοριάς. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 «Περί Γενικού Οικοδομικού 
Κανονισμού» και ειδικότερα της παραγράφου 3 του άρθρου 4 αυτού. 

2. Την υπ’ αριθ. οικ. 3564/69/6.3.87 απόφαση Υπουργού Περι¬ 
βάλλοντος Χωροταξίας και Δημ. Έργων (ΦΕΚ 78/Β/10.2.1987) 
«Περί μεταβίβασης αρμοδιοτήτων του Υπουργού ΠΕΧΩΔΕ στο Γενικό 
Γραμματέα, Ειδικούς Γραμματείς κ.λπ.», αποφασίζουμε: 

1. Παρατείνεται για έξι (6) μήνες η αναστολή χορήγησης οικοδομικών 
αδειών κατεδάφισης και εκτέλεσης εργασιών κατεδάφισης στα (113) κτίρια 
της πόλης της Καστοριάς που επεβλήθει με την υπ’ αριθ. 
71223/4372/14.10.86 απόφαση του Γενικού Γραμματέα Υπουργείου 
Περιβάλλοντος Χωροταξίας και Δημοσίων Έργων (ΦΕΚ 1037/Δ/30.10. 
86 ). 

2. Επίσης αναστέλλεται για έξι (6) μήνες η έκδοση οικοδομικών αδειών, 
και αλλαγής εξωτερικής εμφάνισης των ως άνω 113 κτιρίων της Καστο¬ 
ριάς. 

6. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 10 Απριλίου 1987 
Με εντολή Υπουργού 
Ο Γενικός Γραμματέας 
ΑΛΕΚΟΣ ΠΑΝΤΑΖΗΣ 


♦ 


Αριθ. ΟΙΚ. 425886/435 (3) 

Παράταση (αναστολής οικοδομικών εργασιών στον Δήμο Βουλιαγμένης. 


Ο ΝΟΜΑΡΧΗΣ ΠΕΙΡΑΙΑ 


' Εχοντας υπόψη: 

1. Τον Ν. 1512/85. 

2. Το Ν. Δ/γμα της 17.7/16.8.23 και ειδικότερα το άρθ. 8 παρ. 
2 όπως συμπληρώθηκε με το άρθ. 1 του Ν. 551/77. 

3. Το Π. Δ/γμα 183/9.5.86 ΦΕΚ 70/Α/86. 

4. Την με αριθ. 2/87 απόφαση του Δημ. Συμβουλίου του Δήμου Βου¬ 
λιαγμένης. 

5. Τη γνωμοδότηση του Ν.Σ. ΠΕΧΩΔΕ από τη συνεδρίαση της 
3.4.87 πρακτικό 13ον, αποφασίζουμε: 

Εγκρίνεται η παράταση της αναστολής έκδοσης οικοδομικών αδειών 
και εκτέλεσης οικοδομικών εργασιών στο εγκεκριμένο σχέδιο του Δή¬ 
μου Βουλιαγμένης για χρονικό διάστημα ενός (1) μηνός. 

Από την αναστολή εξαιρούνται οι ακόλουθες εργασίες: 

1. Επισκευές χωρίς προσαύξηση του όγκου. 

2. Εργασίες για την ασφάλεια των οικοδομών και άρση κινδύνου. 

3. Κατεδαφίσεις οικοδομών. 

4. Περιτοιχίσεις. 

5. Άδειες ή αναθ/σεις που εμπίπτουν στο άρ. 14τουΝ. 1577/85. 

Η ισχύς της παρούσας απόφασης αρχίζει από τη δημοσίευσή της 

στην Εφημερίδα της Κυβερνήσεως. 

Πειραιάς, 14 Απριλίου 1987 
Ο Νομάρχης 
Α. ΦΟΥΡΑΣ 


♦ 


Αριθ. ΕΠΑ 53 (σχετ. 970) (4) 

Αναστολή χορήγησης οικοδομικών αδειών σε οικοδομικά τετράγωνα 
της εντός σχεδίου περιοχής Γαννιτσών, Ν. Πέλλας. 

Ο ΝΟΜΑΡΧΗΣ ΠΕΛΛΑΣ 


Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 

κ.λπ.» όπως μεταγενέστερα τροποποιήθηκαν και ειδικότερα στην παρ. 2 
του άρθρου 8. „ 

2. Τις διατάξεις του Ν. 1032/1980 (ΦΕΚ 57/Α) «περί συστάσεως 
του Υπουργείου ΧΟΠ» και ειδικότερα τα άρθρα 2, 3 και 7. 

3. Τις διατάξεις του Ν. 1337/83 (ΦΕΚ 33/Α) όπως τροποποιήθη¬ 
καν και συμπληρώθηκαν και ειδικότερα το άρθρο 33 όπως συμπληρώ¬ 
θηκε με το άρθρο 8 παρ. 15 του Ν. 1512/85 (ΦΕΚ 4/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
' Οργανα» και ειδικότερα το άρθρο 27 (σύσταση Υπουργείου ΠΕ.ΧΩ.Δ.Ε.). 


5. Τις διατάξεις του Π. Δ/τος 183/86 (ΦΕΚ 70/Α) «Έγκριση τροπο¬ 
ποιήσεων και καθορισμός όρων και περιορισμών δόμησης από τους Νομάρ- 
Χ<Φ· 

6. Το γεγονός ότι εγκρίθηκε το Γ.Π.Σ. Γιαννιτσών με την Υπουργική 
Απόφαση 53674/2199/86 (ΦΕΚ 975Δ/16.10.86) καθώς και το 
γεγονός ότι έχει συνταχθεί η Β’ φάση της Πολεοδομικής μελέτης 
Αναθεώρησης του σχεδίου πόλεως των Γιαννιτσών, έχουν καθορισθεί 
νέες χρήσεις γης και υπάρχει ανάγκη να διαφυλαχθούν ακάλυπτοι οι 
χώροι που προβλέπονται ως χώροι κοινόχρηστοι και κοινωφελείς μέχρι 
την έγκριση της αναθεώρησης του σχεδίου. 

7. Τις ΕΠΕ 8/20.1.87, ΕΠΑ 45/12.2.87 και ΕΠΑ 62/6.3.87 
αποφάσεις μας. 

8. Την 47/1987 απόφαση του Δημοτικού Συμβουλίου Γιαννιτσών 
με την οποία αποφασίστηκε κατά πλειοψηφία η αναστολή της χορήγη¬ 
σης οικοδομικών αδειών για 9 μήνες στα οικοδομικά τετράγωνα και 
ιδιοκτησίες που περιλαμβάνονται στις παραπάνω αποφάσεις μας. 

9. Τα πρακτικά των συνεδριάσεων της 11 Φεβρουάριου (Θέμα 
2ο πράξη 32ο/11.2.87) και της 2 Απριλίου 1987 (Θέμα 2ο πράξη 
61η/2.4.87) του Σ.Χ.Ο.Π. του Ν. Πέλλας, με τα οποία γνωμοδό- 
τησε υπέρ της αναστολής της χορήγησης οικοδομικών αδειών σε 
οικοδομικά τετράγωνα και ιδιοκτησίες που περιλαμβάνονται στις 
παραπάνω αποφάσεις μας, αποφασίζουμε: 

Αναστέλλεται για εννέα (9) μήνες η χορήγηση οικοδομικών 
αδειών στα οικοδομικά τετράγωνα και ιδιοκτησίες εντός του σχεδίου 
του Δήμου Γιαννιτσών (Ν. Πέλλας) στα οποία είχε επιβληθεί ανα¬ 
στολή με τις ΕΠΑ 8/20.1.87, ΕΠΑ 45/12.2.87 και ΕΠΑ 62/6. 
3.87 αποφάσεις μας (ΦΕΚ 47Δ/30.1.87, ΦΕΚ 92Δ/19.2.87 και 
ΦΕΚ 273Δ/27.3.87) όπως φαίνεται να περικλείονται με μπλε 
γραμμή στο σχετικό πρωτότυπο διάγραμμα σε κλίμακα 1:5000 
που συνοδεύει τις παραπάνω αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 1 του Ν.Δ. 1018/71) και η ισχύς της αρχίζει από τη δημοσίευσής 
της. 

Έδεσσα, 7 Απριλίου 1987 
Ο Νομάρχης 
ΝΙΚ. ΜΑΚΡΑΚΗΣ 

-♦- 

Αριθ. 993 (5) 

Παράταση αναστολής χορήγησης οικοδομικών αδειών σε Ο.Τ. του Δήμου 
Έδεσσας, Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
’ Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων 
πόλεων κ.λπ.» όπως μεταγενέστερα τροποποιήθηκαν και συμπληρώθη¬ 
καν και ειδικότερα το άρθρο 8 αυτού. 

2. Τις διατάξεις του Ν. 1032/80 «περί συστάσεως Υπουργείου ΧΟΠ» 
(ΦΕΚ 57Α/80). 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» και ειδικότερα το άρθρα 24 και 27 αυτού (ΦΕΚ 137Α/85). 

4. Τις διατάξεις του Ν. 1337/83 (ΦΕΚ 33Α/14.3.83) όπως τροποποι¬ 
ήθηκαν και συμπληρώθηκαν και ειδικότερα το άρθρο 33 όπως συμπληρώ¬ 
θηκε με το άρθρο 8 παρ. 15 του Ν. 1512/85 (ΦΕΚ 4Α/11.1.85). 

5. Τις διατάξεις του Π. Δ/τος 183/86 (ΦΕΚ 70/Α) «Έγκριση 
τροποποιήσεων και καθορισμός όρων και περιορισμών δόμησης από 
τους Νομάρχες» (ΦΕΚ 70Α/5.6.86). 

6. Το γεγονός ότι έχει εγκριθεί το Γ.Π.Σ. Γιαννιτσών με την Υπουρ¬ 
γική Απόφαση 48416/1882/27.6.86 (ΦΕΚ 967Δ/86), έχει συντα¬ 
χθεί η Β' φάση της Πολεοδομικής Μελέτης Επέκτασης — Αναθεώρησης 
του σχεδίου πόλεως της Έδεσσας, έχουν καθορισθεί οι νέες ή διαπλατυνό- 
μενες οδικές αρτηρίες και γενικά οι νέες χρήσεις γης και υπάρχει ανάγκη 
διαφύλαξης ακαλύπτων χώρων που αλλάζουν χρήση. 

7. Την από 24.12.86 αίτηση της 13/2 ομάδας μελέτης «περί 
αναστολής οικοδομικών εργασιών σε συγκεκριμένα Ο.Τ.». 

8. Την 176/20.1.87 απόφαση Νομάρχη Πέλλας «περί αναστο¬ 
λής οικοδομικών εργασιών και χορήγησης οικοδομικών αδειών» 
για τρεις μήνες σε Ο.Τ. της Έδεσσας. 

9. Το πρακτικό της συνεδρίας της 11.2.87 (Θέμα 2ο πράξη 32η 
του Συμβουλίου Χ.Ο.Π. Ν. Πέλλας, με το οποίο γνωμοδοτεί υπέρ 
της παράτασης των αναστολών κ.λπ. 

10. Την 76/87 απόφαση του Δημοτικού Συμβουλίου με την οποία 
τάσσεται ομόφωνα κατά της παράτασης της αναστολής των οικοδ. εργα¬ 
σιών. ’ 

11. Το πρακτικό της συνεδρίας της 2 Απριλίου 1987 (θέμα 3ο, 
πράξη 62η) του Συμβουλίου Χ.Ο.Π. Ν. Πέλλας με το οποίο γνωμοδοτεί 
υπέρ της παράτασης της αναστολής χορήγησης οικοδομικών αδειών 
στα Ο.Τ. του ρυμοτομικού σχεδίου Έδεσσας, που αναφέρονται στην 
176/87 απόφασή μας, αποφασίζουμε: 

Παρατείνουμε για εννέα (9) μήνες την αναστολή της χορήγησης 
οικοδομικών αδειών στα οικοδομικά τετράγωνα εντός του εγκεκρι¬ 
μένου σχεδίου Έδεσσας Ν. Πέλλας, στα οποία είχε επιβληθεί ανα¬ 
στολή με την οικ. 176/20.1.87 απόφασή μας (ΦΕΚ 47Δ/30.1. 
87). Κατ’ εξαίρεση επιτρέπεται να χορηγούνται οικοδομικές άδειες 
σε οικόπεδα των παραπάνω Ο.Τ. εφόσον κατά τη γνώμη της επιτρο¬ 
πής επίβλεψης ΕΠΑ δεν επηρεάζεται από την οικοδόμηση η πρόταση 
αναθεώρησης του ρυμοτομικού σχεδίου. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 1 του Ν.Δ. 1018/71) και η ισχύς της αρχίζει από τη δημοσίευσής 
της. 

Έδεσσα, 9 Απριλίου 1987 
Ο Νομάρχης 
ΝΙΚ. ΜΑΚΡΑΚΗΣ 

-♦- 

ΑΝΑΚΟΙΝΩΣΕΙΣ 

( 6 ) 

Περί ειδοποιήσεως για την παρακατάθεση που έγινε στο Ταμείο Παρα¬ 
καταθηκών και Δανείων για αποζημίωση ρυμοτομούμενης και προ- 
σκυρούμενης εκτάσεως κατά την εφαρμογή του ρυμοτομικού σχε¬ 
δίου Ηρακλείου Αττικής, στην οδό Μακεδονίας ΟΤ 225. 

Η ΓΕΩΡΓΙΑ χήρα ΚΪΡΙΑΚΟΤ ΚΩΝΣΤΑΝΤΕΑΛΟΪ, κάτοικος 
Μοσχάτου Αττικής, οδός Πολυκράτη, αρ. 7. 

Με την 20/1965 πράξη αναλογισμού αποζημιώσεως λόγω ρυμοτο¬ 
μίας κ.λπ. του Πολεοδομικού Γραφείου Αθηνών που κυρώθηκε με 
την Ε 36272 από 25.11.1965 απόφαση του Τπουργ. Δημοσίων 
Έργων α) ρυμοτομείται κατ’ εφαρμογή του ρυμοτομικού σχεδίου 
Ηρακλείου Αττικής στην οδό Μακεδονίας (ΟΤ 225) η έκταση που 
αναφέρεται στην πιο πάνω πράξη αναλογισμού αποζημιώσεως με τα 
στοιχεία 47 - 48 - 62 - 51 - 52 - 47 μέτρων τετραγωνικών 
τριακοσίων εξήντα επτά (367) και β) προσκυρώνεται στην παρακείμενη 
ιδιοκτησία της Γεωργίας χήρας Κυριάκου Κωνσταντέλλου, το γένο' 
Θεοδώρου Ανδριανοπούλου η έκταση που αναφέρεται στην πιο πάνω 
πράξη αναλογισμού αποζημιώσεως με τα στοιχεία 50 - 52 - 51 - 
50 μέτρων τετραγωνικών τεσσάρων και 0,80 (4,80). Και οι δύο πιο 
πάνω εκτάσεις φέρονται ότι ανήκουν στους 1) Αντώνιο Δαυίδ Βάγγερ, 
2) Κοντσέτα σύζ. Αχιλέα Φρέρη, το γένος Δ. Βάγγερ, 3) Λουκία 
Δαυίδ Βάγγερ, 4) Ελισσάβετ σύζ. Μάρκου Αλτουβά, το γένος Δ. 


Βάγγερ, 5) Ιωάννη Δαυίδ Βάγγερ, 6) Θηρεσία σύζ. Μάρκου Ρούσσου 
το γένος Δ. Βάγγερ, κατοίκους Ηρακλείου Αττικής. 

Με την 114/1967 απόφαση του Προέδρου Πρωτοδικών Αθηνών ορί¬ 
σθηκε προσωρινή τιμή μονάδας αποζημιώσεως των παραπάνω εκτάσεων. 

Επειδή η Γεωργία χήρα Κυριάκου Κωνσταντέλλου το γένος Θεοδώ¬ 
ρου Ανδριανοπούλου είχε έννομο συμφέρον για τη συντέλεση της πιο 
πάνω ρυμοτομίας και προσκυρώσεως, παρακατέθεσε σύμφωνα με το 
Νόμο και την πιο πάνω απόφαση στο Ταμείο Παρακαταθηκών και 
Δανείων Αθηνών δραχμάς τριάντα επτά χιλιάδες διακόσιες πενήντα 
δύο (37.252) από τις οποίες δρχ. τριάντα έξι χιλιάδες επτακόσιες 
(36.700) αντιστοιχούν στην αποζημίωση της πιο πάνω ρυμοτομουμέ- 
νης εκτάσεως και δρχ. πεντακόσιες πενήντα δύο (552) αντιστοιχούν 
στην αποζημίωση της πιο πάνω προσκυρούμενης εκτάσεως υπέρ των 
εικαζομένων δικαιούχων, και εκδόθηκε το 849374/24.3.1987 γραμ¬ 
μάτιο συστάσεως παρακαταθήκης του Ταμείου Παρακαταθηκών και 
Δανείων Αθηνών που το κατέθεσε στην Συμβολαιογράφο Αθηνών 
Ζαφείρα σύζυγο Γεράσιμου Σιμόπουλου, το γένος Δημητρίου Ανδρέου 
και συντάχθηκε γι’ αυτό η 1204/1987 πράξη της καταθέσεως γραμ¬ 
ματίου συστάσεως παρακαταθήκης. 

Η γνωστοποίηση για την παραπάνω κατάθεση και πρόσκληση κοινο¬ 
ποιήθηκε νόμιμα στους πιο πάνω φερόμενους ως ιδιοκτήτες. 

Ανακοινώνω λοιπόν προς τους ενδιαφερομένους ιδιοκτήτες και εκεί¬ 
νους που τυχόν έχουν εμπράγματα δικαιώματα επάνω σ’ αυτές τις 
εκτάσεις, την παρακατάθεση του ποσού της αποζημιώσεως που καθορί¬ 
σθηκε με την πιο πάνω απόφαση του Προέδρου Πρωτοδικών Αθηνών 
προς γνώση τους και για τις νόμιμες συνέπειες και για την ενέργεια 
των νομίμων για την ανάληψη του ποσού τούτου. 

Αθήνα, 31 Μαρτίου 1987 
Ο Πληρεξούσιος Δικηγόρος 
ΓΕΩΡΓΙΟΣ ΑΝΑΣΤ. ΡΗΓΑΣ 

(Αριθμός διπλοτύπου 8031875/87 της Δικ. Εισ. Αθηνών της 15.4.1987) 

-Ψ- 

* ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο ΦΕΚ 601/Δ'/7.11.1985 που αφορά έγκριση τοπικού 
ρυμ. σχεδίου, καθορισμού χώρου, και όρων δόμησης για την ανέγερση 
Γυμνασίου - Λυκείου στην εκτός σχεδίου περιοχή της Κοινότητας Ν. 
Επιβατών Θεσ/νίκης, διορθώνεται ο αριθμός της απόφασης Νομάρχη 
από το λαθεμένο «ΔΠ/ΠΜ 33555» στο σωστό «ΔΠ/ΠΜ 33565». 

(Από τη Νομαρχία Θεσ/νίκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



